iPhone 7 qanday ko‘rinishga ega bo‘lishi oshkor etildi

Business Korea nashri iPhone 7’ning ilk sifatli renderlarini taqdim etdi, deya xabar bermoqda “Hi-tech.mail.ru”. Rasmlarda romsiz ekran va jiloli keramikadan yasalgan korpusli smartfon aks etgan.

Apple’ning kuzda chiqariladigan yangi smartfoni, insayderlar fikricha, metall korpusini hamda tepa va pastki qismidagi keramik detallarini yo‘qotadi. Yangi keramik korpus esa suv o‘tkazmaydigan bo‘lishi kutilmoqda.
Bundan tashqari, iPhone 7 3D Touch texnologiyasining yaxshilangan versiyasiga ega Super AMOLED ekrani bilan ta’minlanadi.
Insayderlar ta’kidlashicha, yangi Apple smartfoni A10 chipi, 12 megapikselli kamera, 2 Gb tezkor xotira, Plus versiyasi esa 3 Gb tezkor xotiraga ega bo‘ladi.